Shearwater Holiday Apartments | Aston Bay Self Catering Accommodation
← Ruthers Place
Dolphin Corner →
Eenheid 45 (grondvloer) het ons teleurgestel. Daar is nie regtig privaatheid nie. Die toegeboude patio lyk aantreklik maar die braaier se ventilasie is nie goed nie en daar hang 'n slegte reuk in die eenheid as gevolg hiervan. Verder, as jy uitgaan by die skuifdeur van die patio, is jy op die gemeenskaplike grasperk, en daar is geen privaat sitplek nie. Die omheining van die kompleks stop ook daar, wat moontlik die veiligheid kan beïnvloed.
Ons moes nog R750 breekskadedeposito betaal toe ons daar aankom wat ek dink buitensporig hoog was. Die plek was baie vuil en onversorg soos reeds vermeld. Van die glase en bekers was gekraak wat mens laat wonder wat met die breekskadedeposito gedoen word. Die advertensie het aangedui dat 'n garage beskikbaar was vir parkering wat nie die geval was nie. Inteendeel daar was nie eers 'n behoorlik gemerkte parkering beskikbaar nie.
Die woonstel se braai trek nie goed nie en die hele woonstel raak vol rook. Dis 'n bekende probleem wat die eienaar maklik kan aanspreek met 'n WirlyBird. Kon nooit braai nie. Dit het alles bederf.
Ons het hier gebly van die 14de tot 16de Julie. Eers was ek skepties toe ek die fotos sien, en die goedkoop prys. Toe ons daar aankom was ek totaal en al verbaas. Die fotos doen nie die verblyf "justice" nie – dit is soveel beter. Ongelooflike uitsig vanaf die balkon, 'n lekker braai area waar ons heel aand gesit en kuier het. Die kamers is netjies, en die beddens baie gemaklik. Die kombuis was ook toegerus met al die nodige toebehore. Ek kan absoluut niks sleg sê oor die verblyf nie. As jy ooit in die Jeffreysbaai area is, kry vir jou plek by Shearwater – en wees gerus dat jy 'n fantastiese tyd daar sal hê.
Dit was 'n goeie ervaring en baie genotvol. Die families kon goed kommunikeer, want ons het nie ons dekodeerder saamgeneem nie.